I 1870 påbegynte han studier i teologi i Münster. Den 19. desember 1874 ble han presteviet. På grunn av kulturkampen var det ikke mulig å få noen prestestilling på det tidspunktet, og Hartmann reiste til Roma, hvor han i 1875 ble kapellan ved Collegio Teutonico di Santa Maria dell'Anima, i tillegg til å påbegynne studier i kirkerett. I 1877 tok han doktorgraden i kirkerett og reiste i 1879 tilbake til Münster. Der virket han fra 1880 som kapellan i Havixbeck og Emmerich.